Nuorten Opistovuosi -linjat ovat lukuvuoden mittaisia, maksuttomia koulutuksia kevään 2021 jälkeen peruskoulun päättäneille nuorille, joilla ei vielä ole toisen asteen tutkintoa tai jatko-opiskelupaikkaa. Koulutukset ovat ensisijaisesti suunnattu oppivelvollisille, mutta koulutuksiin voivat hakeutua muutkin, joilla ei ole vielä toisen asteen tutkintoa (kts. Opistovuosi opinnot muille kuin oppivelvollisille). Koulutus on oivallinen tilaisuus toisen asteen koulutukseen valmistautumiseen sekä oman elämänpolun löytämiseen. Opistovuosi-opinnot tarjoavat nuorelle mahdollisuuden kasvaa kohti omaa täyttä potentiaalia ja luovat pohjaa oppimiselle koko elämän jatkuvana prosessina. Opintojen tavoitteena on vahvistaa nuoren opiskelutaitoja ja valmiuksia jatkaa toisen asteen koulutukseen sekä tukea nuorta elämän suunnittelussa. Lukuvuoden aikana on myös mahdollista korottaa peruskoulun arvosanoja. Koulutus sopii erityisesti nuorille, jotka; haluavat parantaa perustaitoja ja opiskeluvalmiuksia menestyäkseen toisen asteen opinnoissa kaipaavat tukea opiskelumotivaation löytämiseen haluavat selkiyttää tulevaisuuden suunnitelmiaan löytävät kansanopistoista itseä kiinnostavia suuntautumisopintoja tarvitsevat tukea elämänhallintavalmiuksien ja arjen taitojen vahvistamisessa hyötyvät yhteisöllisyydestä, henkilökohtaisesta ohjauksesta sekä ohjatusta asumisesta ovat keskeyttäneet ammatillisen koulutuksen tai lukion   Nuorten Opistovuosi -koulutukset perustuvat Opetushallituksen laatimiin opetussuunnitelman perusteisiin (Kansanopistojen oppivelvollisille suunnatun vapaan sivistystyön koulutuksen opetussuunnitelman perusteet).